መልሲ፦ካብ ስድረኦም ዝተፈለዩን ረዳኢ ዘይብሎምን ህጻናት ኣብላዕለዋይ ተጸዋዒ ስደተኛታት ውድብ ሕቡራት ሃገራት ዘሎ ፍሉይ ጠመተ ተረባሕቲ እዮም። ምስተፈለጡ፡ ኣብ ውሸጢ 72 ሰዓታት ኣብ ዩኤንኤችሲኣር ክምዝገቡን ኣድላይ ዘበሉ ናይ ሰነድ ኣገልግሎት ክረኽቡን እዩ ዝግበር። ከምኡ ድማ ዩኤንኤችሲኣር ንኸምዚ ኣብ ሓደጋ ዝተቓልዑ ትሕቲ-ዕድመን ንእሽቱ ህጻናትን ብዝፈላለዩ ውሽጣውን ግዳማውን መንገድታት ፍሉይ ጠመተን ሓለዋን ክግበረሎም ብዙሕ ጻዕሪ ዝግበር። ሕቶ፦ ኤርትራውያን ሓተትቲዕቑባ 'ብፍሉይ ንግለል ኢና' ዝብል ቅሬታ ኣለዎም። ከም ኣብነት ድማ ናይ RSD ተረባሕቲ ዝኾኑ ብ2018 ከኽውን እንከሎ ዜጋታት ካልኦት ሃገራት ናይቲ ግልጋሎት ተረባሕቲ ምስ ኮኑ ድሕሪ ሓደ ዓመት እዩ ዝብል መርትዖ የቕርቡ። መልሲ፦እዚ ዝተወሃደ ግልጋሎት ንናይ ካልኦት ሃገራት ዜጋታት ኣብ 2017 ኢና ጀሚርና። ናይቲ መስርሕ ልክዕነትን ፍትሓዊነትን ንምርግጋጽ ድማ ኣድላይ ዘበለ ረቋሒታት ምስ ኣማላእና ንኤራውያን'ውን ናይቲ ግልጋሎት ተረባሕቲ ክኾኑ ገይርና። እዚ ተግባራዊ ዝተገብረሉ ከይዲ ካብ ዝኾነ ረብሓ ኣትሪፉዎም እዩ ዝብል እምነት ኣይብልናን። ሕቶ፦ ከምኡ'ውን ኣብ ግብጺ ዝርከብ ላዕለዋይ ተጸዋዒ ስደተኛታት ውድብ ሕቡራት ሃገራት ሓበሬታ ዝወሃበሉ መስመር ቴሌፎን ኣይሰርሕን፡ በዚ ምኽንያት ድማ ሓደሽቲ ኣተውቲ ኣብ እዋኑ ከመልክቱ ከምዘይከኣሉ ይዛረቡ። ቴሌፎንኩም ብልክዕ ይሰርሕ ድዩ?
